title: Rozhodnutie Politického a bezpečnostného výboru (SZBP) 2016/1194 z 12. júla 2016, ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/1/2016)

text:
               22.7.2016

               SK

               Úradný vestník Európskej únie

               L 197/3

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2016/1194
   z 12. júla 2016,
   ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/1/2016)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2005/889/SZBP z 25. novembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1), a najmä na jej článok 10 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Podľa článku 10 ods. 1 jednotnej akcie 2005/889/SZBP sa Politický a bezpečnostný výbor (PBV) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania pomocnej hraničnej misie Európskej únie na hraničnom priechode v Rafahu (EU BAM Rafah) vrátane rozhodnutia o vymenovaní vedúceho misie.

               (2)

               PBV prijal 7. júla 2015 rozhodnutie EU BAM Rafah/1/2015 (2), ktorým bola pani Natalina CEA vymenovaná za vedúcu misie EU BAM Rafah na obdobie od 1. júla 2015 do 30. júna 2016.

               (3)

               Rada prijala 7. júla 2016 rozhodnutie (SZBP) 2016/1107 (3), ktorým sa predlžuje mandát misie EU BAM Rafah na obdobie od 1. júla 2016 do 30. júna 2017.

               (4)

               Vysoký predstaviteľ Únie pre zahraničné veci a bezpečnostnú politiku navrhol, aby sa mandát pani Nataliny CEA ako vedúcej misie EU BAM Rafah predĺžil na obdobie od 1. júla 2016 do 30. júna 2017,

         PRIJAL TOTO ROZHODNUTIE:
   Článok 1
   Mandát pani Nataliny CEA ako vedúcej misie EU BAM Rafah sa týmto predlžuje na obdobie od 1. júla 2016 do 30. júna 2017.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2016.

      V Bruseli 12. júla 2016

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 327, 14.12.2005, s. 28.

      (2)  Rozhodnutie Politického a bezpečnostného výboru (SZBP) 2015/1128 zo 7. júla 2015 o vymenovaní vedúceho misie pomocnej hraničnej misie Európskej únie na hraničnom priechode v Rafahu (PHM EÚ v Rafahu) (EU BAM Rafah/1/2015) (Ú. v. EÚ L 184, 11.7.2015, s. 16).

      (3)  Rozhodnutie Rady (SZBP) 2016/1107 zo 7. júla 2016, ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (EU BAM Rafah) (Ú. v. EÚ L 183, 8.7.2016, s. 64).


title: Rozhodnutie Európskeho parlamentu (EÚ) 2017/1692 z 27. apríla 2017 o účtovnej závierke Agentúry Európskej únie pre sieťovú a informačnú bezpečnosť za rozpočtový rok 2015

text:
               29.9.2017

               SK

               Úradný vestník Európskej únie

               L 252/271

         ROZHODNUTIE EURÓPSKEHO PARLAMENTU (EÚ) 2017/1692
   z 27. apríla 2017
   o účtovnej závierke Agentúry Európskej únie pre sieťovú a informačnú bezpečnosť za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry Európskej únie pre sieťovú a informačnú bezpečnosť za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Agentúry Európskej únie pre sieťovú a informačnú bezpečnosť za rozpočtový rok 2015 spolu s odpoveďami agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória agentúre za plnenie rozpočtu za rozpočtový rok 2015 (05873/2017 – C8-0062/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 526/2013 z 21. mája 2013, ktorým sa zriaďuje Agentúra Európskej únie pre sieťovú a informačnú bezpečnosť (ENISA) a zrušuje nariadenie (ES) č. 460/2004 (4), a najmä na jeho článok 21,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu (A8-0115/2017),

               1.

               schvaľuje účtovnú závierku Agentúry Európskej únie pre sieťovú a informačnú bezpečnosť za rozpočtový rok 2015;

               2.

               poveruje svojho predsedu, aby postúpil toto rozhodnutie výkonnému riaditeľovi Agentúry Európskej únie pre sieťovú a informačnú bezpečnosť, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 138.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 165, 18.6.2013, s. 41.

      (5)  Ú. v. EÚ L 328, 7.12.2013, s. 42.


title: Rozhodnutie Rady zo 6. decembra 2001 o vývoji druhej generácie Schengenského informačného systému (SIS II)

text:
Dôležité právne oznámenie

|

32001D0886

Úradný vestník L 328 , 13/12/2001 S. 0001 - 0003

		Rozhodnutie Radyzo 6. decembra 2001o vývoji druhej generácie Schengenského informačného systému (SIS II)(2001/886/SVV)RADA EURÓPSKEJ ÚNIE,so zreteľom na Zmluvu o Európskej únii a najmä na jej článok 30 ods. 1 písm. a) a b), článok 31 písm. a) a b) a článok 34 ods. 2 písm. c),so zreteľom na podnet Belgického kráľovstva a Švédskeho kráľovstva [1],so zreteľom na stanovisko Európskeho parlamentu [2],keďže:(1) Schengenský informačný systém, budovaný podľa ustanovení hlavy IV Dohovoru z roku 1990, ktorým sa vykonáva Schengenská dohoda zo 14. júna 1985 o postupnom zrušení kontrol na spoločných hraniciach, ktorý sa ďalej označuje ako "schengenský dohovor z roku 1990", predstavuje dôležitý nástroj na uplatňovanie ustanovení schengenského acquis ako integrovaného do rámca Európskej únie.(2) Schengenský informačný systém vo svojej súčasnej forme nemá kapacitu poskytovať služby viac ako 18 zúčastneným štátom. V súčasnosti je v prevádzke pre 13 členských štátov a 2 ďalšie štáty (Island a Nórsko) a existuje zámer, aby sa v blízkej budúcnosti stal prevádzkyschopným pre Spojené kráľovstvo a Írsko. Nebol však budovaný tak, aby mohol poskytovať služby pre zvýšený počet členských štátov Európskej únie po jej rozšírení.(3) Z toto dôvodu, a aby sa dosiahol prínos z posledného vývoja v oblasti informačných technológií a aby bolo možné zavedenie nových funkcií, je potrebné vyvinúť novú, druhú generáciu Schengenského informačného systému (SIS II), ako to už potvrdilo rozhodnutie SCH/Com-ex (97) 24 výkonného výboru zo 7. októbra 1997 [3].(4) Výdavky spojené s vývojom SIS II sa budú hradiť z rozpočtu Európskej únie v súlade so závermi rady v tomto smere z 29. mája 2001. Toto rozhodnutie predstavuje spolu s nariadením Rady (ES) číslo 2424/2001 zo 6. decembra 2001 o vývoji druhej generácie Schengenského informačného systému (SIS II) [4] požadovaný legislatívny základ, ktorý umožní zahrnutie do rozpočtu únie položky potrebné na vývoj SIS II a na realizáciu tejto časti rozpočtu.(5) Legislatívny základ pozostáva z dvoch častí: tohto rozhodnutia na základe článku 30 ods. 1 písm. a) a b), článku 31 písm. a) a b) a článku 34 ods. 2 písm. c) Zmluvy o Európskej únii a nariadenia Rady na základe článku 66 (.…) Zmluvy o založení Európskeho spoločenstva. Dôvodom je, ako to stanovuje článok 92 Schengenského dohovoru z roku 1990, aby Schengenský informačný systém umožnil orgánom určeným členskými štátmi, aby prostredníctvom postupu automatizovaného vyhľadávania získali prístup k záznamom o osobách a majetku, po ktorých je vyhlásené pátranie, na účely hraničných kontrol a ďalších policajných a colných kontrol vykonávaných v rámci krajiny v súlade s vnútroštátnymi právnymi predpismi, ako aj na účely vydávania víz, povolení na pobyt a výkonu legislatívy vzťahujúcej sa na cudzincov v kontexte uplatňovania ustanovení schengenského acquis týkajúceho sa pohybu osôb.(6) Skutočnosť, že legislatívny základ potrebný na umožnenie vývoja SIS II, ktorý sa má financovať z rozpočtu únie, pozostáva z dvoch samostatných nástrojov, neovplyvní zásadu, že Schengenský informačný systém predstavuje a mal by naďalej predstavovať jednotný, integrovaný informačný systém a že SIS II sa musí ako taký vyvíjať.(7) Toto rozhodnutie je bez vplyvu na prijatie v budúcnosti potrebnej legislatívy popisujúcej do podrobností prevádzku a používanie SIS II, ako sú, avšak nie výhradne, pravidlá definujúce kategórie údajov, ktoré sa budú vkladať do systému, účely, pre ktoré sa tieto budú vkladať, a kritériá pre ich vloženie, pravidlá týkajúce sa obsahu zápisov v SIS, vrátane zodpovednosti za ich správnosť, pravidlá o dĺžke trvania záznamov o osobách a majetku, vzájomné prepojenie takýchto záznamov a ich kompatibilita, pravidlá pre prístup k údajom SIS a pravidlá o ochrane osobných údajov a ich kontrole.(8) Toto rozhodnutie stanovuje postupy pre prijímanie opatrení potrebných na jeho uplatňovanie, ktoré odrážajú príslušné ustanovenia nariadenia (ES) č. 2424/2001, aby sa tak zabezpečilo, že bude existovať jednotný postup realizácie pre vývoj SIS II ako celku.(9) Toto rozhodnutie predstavuje zmenu ustanovení schengenského acquis, ktoré patrí do oblasti, na ktorú sa odvoláva v článku 1, bod G, rozhodnutie Rady 1999/437/ES zo 17. mája 1999 o niektorých opatreniach na uplatnenie dohody uzavretej medzi Radou Európskej únie a Islandskou republikou a Nórskym kráľovstvom týkajúcich sa pripojenia sa týchto dvoch štátov k vykonávaniu, uplatňovaniu a rozvoju schengenského acquis [5] a článku 8 ods. 2 rozhodnutia Rady 2000/365/ES týkajúceho sa žiadosti Spojeného kráľovstva Veľkej Británie a Severného Írska zúčastniť sa niektorých ustanoveniach schengenského acquis [6].(10) Musí sa vykonať opatrenie, aby sa umožnilo predstaviteľom Islandu a Nórska, aby sa zapojili do práce výborov pomáhajúcich komisii pri uplatňovaní jej výkonných právomocí. O takom opatrení sa uvažovalo pri výmene listov medzi spoločenstvom a Islandom a Nórskom, pripojených k vyššie spomínanej asociačnej dohode.(11) Toto rozhodnutie bude bez vplyvu na opatrenia pre čiastkovú účasť Spojeného kráľovstva v schengenskom acquis definovanom radou v rozhodnutí 2000/365/ES,ROZHODLA TAKTO:Článok 1Schengenský informačný systém, zriadený podľa ustanovení hlavy IV schengenského dohovoru z roku 1990, sa nahrádza novým systémom, Schengenským informačným systémom II (SIS II), ktorý umožní novým členským štátom ich integráciu do systému.Článok 2SIS II, ktorý bude jednotným integrovaným systémom, vypracuje Komisia v súlade s postupmi stanovenými v tomto rozhodnutí.Článok 3Opatrenia potrebné na vývoj SIS II sa prijmú v súlade s riadiacim postupom, uvedeným v článku 5, keď sa tieto týkajú iných záležitostí ako sú tie, ktoré sú uvedené v článku 4.Článok 4Opatrenia potrebné na vývoj SIS II týkajúce sa nasledovných záležitostí sa prijmú v súlade s regulačným postupom, na ktorý sa odvoláva článok 6:a) návrh fyzickej architektúry systému, vrátane jeho komunikačnej siete;b) technické aspekty, ktoré majú dopad na ochranu osobných údajov;c) technické aspekty, ktoré majú vážne finančné dôsledky na rozpočty členských štátov alebo ktoré majú vážne technické dôsledky pre národné systémy členských štátov;d) vypracovanie požiadaviek na bezpečnosť.Článok 51. Kde je odkaz na tento článok, Komisii bude pomáhať riadiaci výbor, ktorý pozostáva zo zástupcov členských štátov a ktorému predsedá zástupca Komisie.2. Výbor schváli svoj rokovací poriadok na návrh predsedu na základe štandardného rokovacieho poriadku, ktorý bol uverejnený v Úradnom vestníku Európskych spoločenstiev.3. Zástupca Komisie predloží výboru návrh opatrení, ktoré sa majú prijať. Výbor predloží svoje stanovisko k návrhu v lehote, ktorú môže stanoviť predseda podľa naliehavosti danej záležitosti. Na stanovisku sa uznáša väčšina stanovená v článku 205 ods. 2 Zmluvy o založení Európskeho spoločenstva v prípade rozhodnutí, ktorých prijatie sa žiada od Rady na návrh Komisie. Hlasy zástupcov členských štátov vo výbore sa vážia spôsobom, uvedeným v tomto článku. Predseda nehlasuje.4. Komisia prijme opatrenia, ktoré budú mať okamžitú platnosť. Ak tieto opatrenia však nie sú v súlade so stanoviskom výboru, Komisia ich neodkladne oznámi Rade. V tomto prípade, Komisia môže odložiť použitie opatrení, o ktorých rozhodla na obdobie dvoch mesiacov od dátumu tohto oznámenia.5. Rada, konajúc na základe kvalifikovanej väčšiny, môže prijať iné rozhodnutie v lehote stanovenej v odseku 4.Článok 61. Kde je odkaz na tento článok, komisii bude pomáhať regulačný výbor, ktorý tvoria zástupcovia členských štátov a predsedá mu zástupca Komisie.2. Výbor prijme svoj rokovací poriadok na návrh predsedu na základe štandardného rokovacieho poriadku, ktorý bol uverejnený v Úradnom vestníku Európskych spoločenstiev.3. Zástupca Komisie predloží výboru návrh opatrení na realizáciu. Výbor predloží svoje stanovisko k návrhu v rámci časového obdobia, ktoré môže stanoviť predseda podľa naliehavosti záležitosti. Na stanovisku sa uznáša väčšina stanovená v článku 205 ods. 2 Zmluvy o založení Európskeho spoločenstva, v prípade rozhodnutí, ktorých prijatie sa vyžaduje od Rady na návrh od Komisie. Hlasy zástupcov členských štátov vo výbore sa vážia spôsobom, uvedeným v tomto článku. Predseda nehlasuje.4. Komisia prijme navrhované opatrenia, ak sú v súlade so stanoviskom výboru.5. Ak navrhované opatrenia nie sú v súlade so stanoviskom výboru, alebo ak sa neprijme žiadne stanovisko, Komisia bezodkladne predloží Rade návrh týkajúci sa opatrení, ktoré sa majú vykonať a informuje Európsky parlament.6. Rada môže konať na základe kvalifikovanej väčšiny o návrhu do dvoch mesiacov od dátumu jeho podania Rade.Ak v rámci tohto obdobia Rada uvedie na základe kvalifikovanej väčšiny, že je proti návrhu, Komisia ho opätovne preskúma. Môže predložiť upravený návrh Rade, opätovne predložiť svoj návrh alebo predložiť legislatívny návrh.Ak po uplynutí tohto obdobia Rada neprijme navrhovaný vykonávací akt, ani neoznámi, že je proti návrhu vykonávacích opatrení, Komisia prijme navrhovaný vykonávací akt.Článok 7Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev.Platí do 31. decembra 2006.V Bruseli 6. decembra 2001Za RadupredsedaM. Verwilghen[1] Ú. v. ES C 183, 29.6.2001, s. 14.[2] Stanovisko doručené 23. októbra 2001 (zatiaľ neuverejnené v úradom vestníku).[3] Ú. v. ES L 239, 22.9.2000, s. 442.[4] Ú. v. ES L 328, 13.12.2001, s. 4.[5] Ú. v. ES L 176, 10.7.1999, s. 31.[6] Ú. v. ES L 131, 1.6.2000, s. 43.--------------------------------------------------


title: 2010/773/EÚ: Rozhodnutie Európskej centrálnej banky z  25. novembra 2010 o konaní o udelenie akreditácie kvality výrobcom eurobankoviek (ECB/2010/22)

text:
               15.12.2010

               SK

               Úradný vestník Európskej únie

               L 330/14

         ROZHODNUTIE EURÓPSKEJ CENTRÁLNEJ BANKY
   z 25. novembra 2010
   o konaní o udelenie akreditácie kvality výrobcom eurobankoviek
   (ECB/2010/22)
   (2010/773/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 128 ods. 1,
   so zreteľom na Štatút Európskeho systému centrálnych bánk a Európskej centrálnej banky (ďalej len „štatút ESCB“), a najmä na jeho článok 16,
   keďže:

               (1)

               Článok 128 ods. 1 zmluvy a článok 16 štatútu ESCB ustanovujú, že Európska centrálna banka (ECB) má výlučné právo povoľovať vydávanie eurobankoviek v Únii. Toto právo zahŕňa právomoc prijímať opatrenia na ochranu integrity eurobankoviek ako platobných prostriedkov.

               (2)

               Na zabezpečenie kvality eurobankoviek a surovín na výrobu eurobankoviek je mimoriadne dôležité, aby sa vyrábali podľa rovnakých noriem kvality bez ohľadu na výrobné miesto.

               (3)

               Preto by sa malo zaviesť konanie o udelenie akreditácie kvality, ktorým by sa zabezpečilo, aby boli na výrobu eurobankoviek a surovín na výrobu eurobankoviek akreditovaní len tí výrobcovia, ktorí spĺňajú minimálne požiadavky kvality,

         PRIJALA TOTO ROZHODNUTIE:
   ODDIEL I

      VŠEOBECNÉ USTANOVENIA

   Článok 1
   Vymedzenie pojmov
   Na účely tohto rozhodnutia:

               a)

               „akreditáciou kvality“ sa rozumie stav, ktorého rozsah sa stanovuje v článkoch 3 a 4, ktorý výrobcovi udelila ECB a ktorým sa potvrdzuje, že výrobca spĺňa požiadavky kvality;

               b)

               „činnosťou súvisiacou s výrobou eurobankoviek“ sa rozumie výroba eurobankoviek alebo akýchkoľvek surovín na výrobu eurobankoviek;

               c)

               „výrobcom“ sa rozumie každý subjekt, ktorý sa podieľa alebo sa zamýšľa podieľať na činnosti súvisiacej s výrobou eurobankoviek;

               d)

               „výrobným miestom“ sa rozumejú akékoľvek priestory, ktoré výrobca používa alebo zamýšľa používať na činnosť súvisiacu s výrobou eurobankoviek;

               e)

               „požiadavkami kvality“ sa rozumejú hmotné pravidlá, ktoré ECB osobitne ustanovila a ktoré musí výrobca uchádzajúci sa o akreditáciu kvality spĺňať;

               f)

               „opatreniami na zabezpečenie kvality“ sa rozumejú opatrenia na zabezpečenie plnenia požiadaviek kvality prijaté výrobcom na výrobnom mieste;

               g)

               „certifikačným orgánom“ sa rozumie nezávislý certifikačný orgán, ktorý hodnotí systémy výrobcov na riadenie kvality a je oprávnený osvedčiť, že výrobca spĺňa požiadavky súboru noriem ISO 9001;

               h)

               „surovinami na výrobu eurobankoviek“ sa rozumejú papier, farba, fólia a prúžok, ktoré sa požívajú na výrobu eurobankoviek;

               i)

               „ochraňované hodnoty eura“ a „činnosť súvisiaca s ochraňovanými hodnotami eura“ majú ten istý význam ako v rozhodnutí ECB/2008/3 z 15. mája 2008 o bezpečnostnej akreditácii výrobcov ochraňovaných hodnôt eura vo vzťahu k eurobankovkám (1);

               j)

               „pracovným dňom ECB“ sa rozumie niektorý z dní od pondelka do piatka okrem sviatkov ECB;

               k)

               „národnou centrálnou bankou“ sa rozumie národná centrálna banka členského štátu, ktorého menou je euro;

               l)

               „dotazníkom predchádzajúcim auditu“ sa rozumie formulár, ktorý používa tím pre audit kvality na účely zbierania informácií od výrobcov o zvláštnostiach výrobného miesta a všetkých zmenách v opatreniach na zabezpečenie kvality, ktoré nastali od posledného auditu kvality.

         Článok 2
   Všeobecné zásady
   1.   Výrobca podáva žiadosť o akreditáciu kvality a ECB udeľuje akreditáciu kvality pred začatím činnosti súvisiacej s výrobou eurobankoviek alebo pred pokračovaním v tejto činnosti.
   2.   Akreditovaný výrobca smie uskutočňovať činnosť súvisiacu s výrobou eurobankoviek len na tých výrobných miestach, pre ktoré mu bola udelená akreditácia kvality podľa tohto rozhodnutia.
   3.   Požiadavky ECB na akreditáciu kvality sú minimálnymi požiadavkami. Výrobcovia môžu prijímať a implementovať prísnejšie normy kvality, ktoré sa uvádzajú v ich plánoch kvality, ako sa ustanovuje v požiadavkách kvality.
   4.   Výkonná rada má právomoc prijímať všetky rozhodnutia týkajúce sa akreditácie kvality výrobcu, pričom prihliada na názory Výboru pre bankovky (BANCO), a o svojich rozhodnutiach informuje Radu guvernérov.
   5.   Výrobca nesie všetky náklady a straty, ktoré mu vzniknú v súvislosti s uplatňovaním tohto rozhodnutia.
   6.   Týmto rozhodnutím nie sú dotknuté úplné ani dočasné akreditácie kvality udelené pred jeho uplatňovaním.
   Článok 3
   Úplná akreditácia kvality
   1.   Výrobca môže vykonávať činnosť súvisiacu s výrobou eurobankoviek, len ak mu ECB udelí na danú činnosť úplnú akreditáciu kvality.
   2.   Výrobcovi možno udeliť úplnú akreditáciu kvality na činnosť súvisiacu s výrobou eurobankoviek, ak spĺňa všetky tieto podmienky:

               a)

               podieľal sa na činnosti súvisiacej s výrobou eurobankoviek počas 24 mesiacov pred podaním žiadosti o úplnú akreditáciu kvality alebo mu bola udelená dočasná akreditácia kvality vymedzená v článku 4 a začal vykonávať činnosť súvisiacu s výrobou eurobankoviek v súlade s článkom 10 ods. 3;

               b)

               na konkrétnom výrobnom mieste a vo vzťahu ku konkrétnej činnosti súvisiacej s výrobou eurobakoviek dodržiava súbory noriem riadenia kvality ISO 9001, pričom certifikačný orgán túto skutočnosť osvedčil vydaním certifikátu;

               c)

               na uvedenom výrobnom mieste dodržiava vo vzťahu k uvedenej činnosti súvisiacej s výrobou eurobankoviek požiadavky kvality;

               d)

               v prípade, že vyrába ochraňované hodnoty eura, je držiteľom úplnej bezpečnostnej akreditácie vo vzťahu k uvedenému výrobnému miestu a k uvedenej činnosti súvisiacej s ochraňovanými hodnotami eura podľa rozhodnutia ECB/2008/3;

               e)

               ak je tlačiarňou, jeho výrobné miesto sa nachádza v členskom štáte, a

               f)

               ak nie je tlačiarňou, jeho výrobné miesto sa nachádza v členskom štáte alebo v členskom štáte Európskeho združenia voľného obchodu (EZVO).

         3.   Výkonná rada môže v jednotlivých prípadoch udeliť výnimky z požiadavky na umiestnenie uvedenej v písmenách e) a f) s prihliadnutím na názory Výboru pre bankovky (BANCO). Každé takéto rozhodnutie sa ihneď oznámi Rade guvernérov. Výkonná rada sa riadi rozhodnutím Rady guvernérov v danej veci.
   4.   Bez toho, aby bola dotknutá možnosť prijať rozhodnutia podľa článkov 15, 16 a 17, úplná akreditácia kvality sa výrobcovi udeľuje na 24 mesiacov. Úplná akreditácia kvality môže byť obnovená každých 24 mesiacov.
   5.   Akreditovaný výrobca nesmie bez predchádzajúceho písomného súhlasu ECB presunúť výrobu eurobankoviek alebo surovín na výrobu eurobankoviek na iné výrobné miesto ani poveriť takouto výrobou tretiu osobu, vrátene dcérskych a pridružených spoločností výrobcu.
   Článok 4
   Dočasná akreditácia kvality
   1.   Ak sa výrobca v období 24 mesiacov pred podaním žiadosti o úplnú akreditáciu kvality nepodieľal na činnosti súvisiacej s výrobou eurobankoviek spôsobom uvedeným v článku 3 ods. 2 písm. a), možno mu udeliť dočasnú akreditáciu kvality na plánovanú činnosť súvisiacu s výrobou eurobankoviek.
   2.   Výrobcovi možno udeliť dočasnú akreditáciu kvality na plánovanú činnosť súvisiacu s výrobou eurobankoviek, ak spĺňa všetky tieto podmienky:

               a)

               na konkrétnom výrobnom mieste a vo vzťahu k plánovanej činnosti súvisiacej s výrobou eurobakoviek dodržiava súbory noriem riadenia kvality ISO 9001, pričom certifikačný orgán túto skutočnosť osvedčil vydaním certifikátu;

               b)

               na uvedenom výrobnom mieste zaviedol vo vzťahu k uvedenej činnosti súvisiacej s výrobou eurobankoviek postupy a infraštruktúru, ktoré sú potrebné na plnenie požiadaviek kvality;

               c)

               v prípade, že plánuje vyrábať ochraňovanú hodnotu eura, je držiteľom bezpečnostnej akreditácie vo vzťahu k uvedenému výrobnému miestu a plánovanej činnosti súvisiacej s ochraňovanými hodnotami eura podľa rozhodnutia ECB/2008/3;

               d)

               ak je tlačiarňou, jeho výrobné miesto sa nachádza v členskom štáte, a

               e)

               ak nie je tlačiarňou, jeho výrobné miesto sa nachádza v členskom štáte alebo v členskom štáte EZVO.

         3.   Bez toho, aby bola dotknutá možnosť prijať rozhodnutia podľa článkov 15, 16 a 17, dočasná akreditácia kvality sa výrobcovi udeľuje na 1 rok. Ak sa počas tohto obdobia výrobca uchádza o výkon činnosti súvisiacej s výrobou eurobankoviek alebo bol jej výkonom poverený, jeho dočasná akreditácia kvality sa môže podľa potreby predĺžiť do času, kým ECB prijme rozhodnutie, či výrobcovi udelí úplnú akreditáciu kvality.
   ODDIEL II

      KONANIE O UDELENIE ÚPLNEJ AKREDITÁCIE KVALITY

   Článok 5
   Žiadosť o začatie konania a vymenovanie tímu pre audit kvality
   1.   Výrobca, ktorému bola udelená dočasná akreditácia kvality na plánovanú činnosť súvisiacu s výrobou eurobankoviek a ktorý zamýšľa túto činnosť vykonávať alebo ktorý vykonával činnosť súvisiacu s výrobou eurobankoviek v posledných 24 mesiacov a zamýšľa pokračovať v tejto činnosti, písomne požiada ECB o začatie konania o udelenie úplnej akreditácie kvality. Takáto žiadosť obsahuje všetky uvedené náležitosti:

               a)

               bližšie vymedzenie výrobného miesta, jeho umiestnenia a činnosti súvisiacej s výrobou eurobankoviek, vo vzťahu ku ktorej sa výrobca uchádza o úplnú akreditáciu kvality;

               b)

               údaje o vykonávanej činnosti súvisiacej s výrobou eurobankoviek;

               c)

               kópiu certifikátu uvedeného v článku 3 ods. 2 písm. b).

         2.   ECB preskúma, či výrobca spĺňa požiadavky uvedené v odseku 1 a oznámi výrobcovi výsledok tohto hodnotenia do 30 pracovných dní ECB od dátumu prijatia žiadosti o začatie konania. ECB môže predĺžiť túto lehotu jedenkrát, o čom písomne upovedomí výrobcu. V priebehu takéhoto hodnotenia môže ECB žiadať od výrobcu dodatočné informácie, ktoré sa týkajú požiadaviek uvedených v odseku 1. Ak si ECB vyžiadala dodatočné informácie, upovedomí výrobcu o výsledku hodnotenia do 20 pracovných dní ECB od dátumu prijatia dodatočných informácií. ECB sa môže s výrobcom dohodnúť na predĺžení lehôt uvedených v tomto odseku.
   3.   V prípade kladného hodnotenia oznámi ECB výrobcovi, že sa v jeho priestoroch uskutoční audit kvality. ECB vymenúva tím pre audit kvality, ktorý pozostáva z odborníkov z ECB a národných centrálnych bánk. Takéto vymenovanie nesmie viesť ku konfliktu záujmov. Ak konflikt záujmov nastane po vymenovaní, ECB ihneď nahradí dotknutého odborníka iným odborníkom, u ktorého nedochádza ku konfliktu záujmov.
   4.   ECB zamietne žiadosť o začatie konania a výrobcu písomne informuje o tomto rozhodnutí spolu s odôvodnením, ak nastane niektorých z týchto prípadov:

               a)

               výrobca neposkytne informácie požadované podľa odseku 1;

               b)

               výrobca neposkytne prípadné dodatočné informácie, ktoré si ECB vyžiadala podľa odseku 2 v rámci vzájomne dohodnutej primeranej lehoty;

               c)

               ECB odňala výrobcovi úplnú akreditáciu kvality a ešte neuplynula lehota uvedená v rozhodnutí o odňatí, počas ktorej nesmie znova podať žiadosť;

               d)

               umiestnenie výrobného miesta nespĺňa požiadavky stanovené v článku 3 ods. 2 písm. e) alebo f);

               e)

               výrobca vyrába ochraňované hodnoty eura a ECB mu neudelila bezpečnostnú akreditáciu uvedenú v článku 3 ods. 2 písm. d).

         5.   Ak sa akreditovaný výrobca uchádza o obnovenie akreditácie kvality, za predpokladu, že opätovne požiada o úplnú akreditáciu kvality pred dátumom určeným podľa článku 7 ods. 2 písm. c), jeho akreditácia kvality zostáva platná až do prijatia rozhodnutia ECB podľa článku 7 ods. 1.
   Článok 6
   Audit kvality
   1.   Audit kvality sa začína v deň učený na základe vzájomnej dohody medzi výrobcom a ECB. Ak je výrobca tlačiarňou, audit kvality sa uskutočňuje počas výroby eurobankoviek.
   2.   Najneskôr dva týždne pred auditom kvality ECB pošle výrobcovi dotazník predchádzajúci auditu, ktorý výrobca vyplní a pošle späť ECB najneskôr jeden týždeň pred auditom kvality.
   3.   Audit kvality sa uskutočňuje na výrobnom mieste, pre ktoré sa výrobca uchádza o akreditáciu kvality.
   4.   Tím pre audit kvality posudzuje, či opatrenia výrobcu na zabezpečenie kvality spĺňajú požiadavky kvality. Ak výrobca navrhne zlepšenia s cieľom splniť požiadavky kvality, akreditácia kvality sa neudelí, pokiaľ sa tieto zlepšenia neuskutočnia. Skôr ako tím pre audit kvality predloží výrobcovi návrh správy o audite podľa odseku 6, môže vykonať následný audit kvality s cieľom overiť, či po uskutočnení takýchto zlepšení spĺňajú opatrenia na zabezpečenie kvality požiadavky kvality.
   5.   Po ukončení auditu kvality a prípadne aj následného auditu kvality a pred odchodom z výrobného miesta uvedie tím pre audit kvality svoje zistenia vrátane všetkých zistení o nesplnení požiadaviek kvality a všetkých zlepšení navrhnutých výrobcom v predbežnom závere, ktorý tím pre audit kvality a výrobca vzájomne odsúhlasia a podpíšu.
   6.   Na základe predbežného záveru vypracuje tím pre audit kvality návrh správy o audite. Táto správa obsahuje najmä podrobnosti o:

               a)

               opatreniach na zabezpečenie kvality, ktoré sa uplatňujú na výrobnom mieste a ktoré spĺňajú požiadavky kvality;

               b)

               všetkých prípadoch nesplnenia požiadaviek na zabezpečenie kvality, ktoré zistil tím pre audit kvality;

               c)

               všetkých opatreniach, ktoré výrobca prijal počas auditu kvality;

               d)

               všetkých zlepšeniach, ktoré navrhol výrobca, a v prípadoch, keď sa uskutočnil následný audit kvality, tiež posudok tímu pre audit kvality, či sa tieto zlepšenia uskutočnili;

               e)

               posudok tímu pre audit kvality, či by sa mala udeliť úplná akreditácia kvality.

         7.   Návrh správy o audite sa zasiela výrobcovi do 30 pracovných dní ECB od dátumu ukončenia auditu kvality alebo prípadne následného auditu kvality. Výrobca sa k návrhu správy o audite môže vyjadriť do 30 pracovných dní ECB od jeho prijatia. Pred prijatím rozhodnutia podľa článku 7 ECB dokončí návrh správy o audite, pričom prihliadne na pripomienky výrobcu. ECB sa môžu s výrobcom dohodnúť na predĺžení lehôt uvedených v tomto odseku.
   8.   Bez ohľadu na ustanovenia tohto článku môže ECB v prípade problému s kvalitou, ktorý má vplyv na kvalitu eurobankoviek alebo surovín na výrobu eurobankoviek, zorganizovať audit kvality ad hoc na účely vyšetrenia tejto záležitosti. Odseky 5 až 7 sa použijú primerane.
   Článok 7
   Rozhodnutie o úplnej akreditácii kvality
   1.   ECB písomne oznamuje výrobcovi svoje rozhodnutie o žiadosti o úplnú akreditáciu kvality do 30 pracovných dní ECB od prijatia pripomienok výrobcu k návrhu správy o audite alebo od uplynutia lehoty na vyjadrenie.
   2.   V prípade kladného rozhodnutia udeľuje ECB výrobcovi úplnú akreditáciu kvality. V rozhodnutí sa jasne uvedie:

               a)

               výrobca;

               b)

               činnosť súvisiaca s výrobou eurobankoviek a výrobné miesto, pre ktoré sa udeľuje úplná akreditácia kvality;

               c)

               dátum uplynutia platnosti úplnej akreditácie kvality;

               d)

               akékoľvek osobitné podmienky týkajúce sa písmen a) až c).

         Rozhodnutie sa zakladá na údajoch uvedených v záverečnej správe o audite, ktorá sa prikladá k rozhodnutiu.
   3.   Ak sa výrobcovi neudelí úplná akreditácia kvality, ECB bližšie uvedie dôvody a výrobca môže začať preskúmavacie konanie ustanovené v článku 18.
   ODDIEL III

      KONANIE O UDELENIE DOČASNEJ AKREDITÁCIE KVALITY

   Článok 8
   Žiadosť o začatie konania a vymenovanie tímu pre predbežný audit kvality
   1.   Ak výrobca:

               i)

               nevykonával činnosť súvisiacu s výrobou eurobankoviek v období 24 mesiacov pred podaním žiadosti o dočasnú akreditáciu kvality, ani

               ii)

               nevykonával žiadnu činnosť súvisiacu s výrobou eurobankoviek, ale NCB alebo tlačiareň ho požiadala o začatie činnosti súvisiacej s výrobou eurobankoviek,

         výrobca podá ECB písomnú žiadosť o začatie konania o udelenie dočasnej akreditácie kvality.
   Takáto žiadosť obsahuje všetky uvedené náležitosti:

               a)

               bližšie vymedzenie výrobného miesta, jeho umiestnenia a činnosti súvisiacej s výrobou eurobankoviek, vo vzťahu ku ktorej sa výrobca uchádza o dočasnú akreditáciu kvality;

               b)

               údaje o činnosti súvisiacej s výrobou eurobankoviek, ktorá sa má vykonávať;

               c)

               kópiu certifikátu uvedeného v článku 4 ods. 2 písm. a).

         2.   Ak platnosť dočasnej akreditácie kvality výrobcu uplynula, výrobca môže požiadať o novú dočasnú akreditáciu kvality. Okrem údajov vyžadovaných podľa odseku 1 uvedie výrobca v písomnej žiadosti adresovanej ECB dôvody, kvôli ktorým a) sa neuchádzal o výkon činnosti súvisiacej s výrobou eurobakoviek alebo b) nebol poverený výkonom činnosti súvisiacej s výrobou eurobankoviek, ako sa uvádza v článku 4 ods. 3.
   3.   ECB preskúma, či výrobca splnil požiadavky uvedené v odsekoch 1 a 2 a oznámi výrobcovi výsledok tohto hodnotenia do 30 pracovných dní ECB od dátumu prijatia žiadosti o začatie konania. ECB môže predĺžiť túto lehotu jedenkrát, o čom písomne upovedomí výrobcu. V priebehu hodnotenia môže ECB žiadať od výrobcu dodatočné informácie, ktoré sa týkajú požiadaviek uvedených v odsekoch 1 a 2. Ak si ECB vyžiada dodatočné informácie, upovedomí výrobcu o výsledku hodnotenia do 20 pracovných dní ECB od dátumu prijatia dodatočných informácií. ECB sa môže s výrobcom dohodnúť na predĺžení lehôt uvedených v tomto odseku.
   4.   V prípade kladného hodnotenia oznámi ECB výrobcovi, že sa v jeho priestoroch uskutoční predbežný audit kvality. Tím pre predbežný audit kvality sa vymenuje v súlade s článkom 5 ods. 3.
   5.   ECB zamietne žiadosť o začatie konania a o tejto skutočnosti a jej dôvodoch informuje výrobcu, ak nastane niektorý z uvedených prípadov:

               a)

               výrobca neposkytne údaje podľa odsekov 1 a 2;

               b)

               výrobca neposkytne prípadné dodatočné informácie, ktoré si ECB vyžiada podľa odseku 3 v rámci vzájomne dohodnutej primeranej lehoty;

               c)

               ECB odňala výrobcovi dočasnú alebo úplnú akreditáciu kvality a ešte neuplynula lehota uvedená v rozhodnutí o odňatí, počas ktorej nesmie znova podať žiadosť;

               d)

               umiestnenie výrobného miesta nespĺňa požiadavky uvedené v článku 4 ods. 2 písm. d) a e);

               e)

               výrobca plánuje vyrábať ochraňované hodnoty eura a ECB mu neudelila bezpečnostnú akreditáciu uvedenú v článku 4 ods. 2 písm. c).

         6.   Ak sa akreditovaný výrobca uchádza o obnovenie akreditácie kvality, za predpokladu, že opätovne požiada o dočasnú akreditáciu kvality pred dátumom určeným podľa článku 10 ods. 2 písm. c), jeho akreditácia kvality zostáva platná až do prijatia rozhodnutia ECB podľa článku 10 ods. 1. Tým nie je dotknutý odsek 2.
   Článok 9
   Predbežný audit kvality
   1.   Predbežný audit kvality sa začína v deň určený na základe vzájomnej dohody medzi výrobcom a ECB.
   2.   Predbežný audit kvality sa uskutočňuje na výrobnom mieste, pre ktoré sa výrobca uchádza o akreditáciu kvality.
   3.   Tím pre predbežný audit posudzuje, či opatrenia na zabezpečenie kvality zavedené výrobcom budú spĺňať požiadavky kvality, keď výrobca začne činnosť súvisiacu s výrobou eurobankoviek.
   4.   Tím pre predbežný audit uvedie svoje zistenia v návrhu správy o predbežnom audite. Tento návrh správy o predbežnom audite obsahuje podrobnosti o všetkých týchto skutočnostiach:

               a)

               o opatreniach na zabezpečenie kvality, ktoré sa uplatňujú na výrobnom mieste a ktoré spĺňajú požiadavky kvality;

               b)

               o všetkých opatreniach na zabezpečenie kvality, ktoré výrobca musí prijať, aby splnil požiadavky kvality;

               c)

               o posudku tímu pre predbežný audit kvality, či by sa mala udeliť dočasná akreditácia kvality.

         5.   Návrh správy o predbežnom audite sa zasiela výrobcovi do 30 pracovných dní ECB od dátumu ukončenia predbežného auditu kvality. Výrobca sa k návrhu správy o predbežnom audite môže vyjadriť do 30 pracovných dní ECB od prijatia návrhu správy o predbežnom audite. Pred prijatím rozhodnutia podľa článku 10 dokončí ECB návrh správy o predbežnom audite, pričom prihliada na pripomienky výrobcu. ECB sa môže s výrobcom dohodnúť na predĺžení lehôt uvedených v tomto odseku.
   Článok 10
   Rozhodnutie o dočasnej akreditácii kvality
   1.   ECB písomne oznamuje výrobcovi svoje rozhodnutie o žiadosti o dočasnú akreditáciu kvality do 30 pracovných dní ECB od prijatia pripomienok výrobcu k návrhu správy o predbežnom audite alebo od uplynutia lehoty na vyjadrenie.
   2.   V prípade kladného rozhodnutia udeľuje ECB výrobcovi dočasnú akreditáciu kvality. V rozhodnutí sa jasne uvedie:

               a)

               výrobca;

               b)

               činnosť súvisiaca s výrobou eurobankoviek a výrobné miesto, pre ktoré sa udeľuje dočasná akreditácia kvality;

               c)

               dátum uplynutia platnosti dočasnej akreditácie kvality;

               d)

               akékoľvek osobitné podmienky týkajúce sa písmen a) až c).

         Rozhodnutie vychádza z údajov v záverečnej správe o predbežnom audite uvedenej v článku 9 ods. 5, ktorá sa k rozhodnutiu prikladá.
   3.   Výrobca, ktorému bola udelená dočasná akreditácia kvality, sa môže uchádzať o výkon činnosti súvisiacej s výrobou eurobankoviek alebo ho možno výkonom tejto činnosti poveriť. Akonáhle výrobca začne vykonávať činnosť súvisiacu s výrobou eurobankoviek, podá ECB písomnú žiadosť o začatie konania o udelenie úplnej akreditácia kvality podľa oddielu II. Audit kvality podľa článku 6 sa začína do 12 mesiacov odo dňa, keď bola výrobcovi udelená dočasná akreditácia kvality.
   4.   ECB bližšie uvedie dôvody neudelenia dočasnej akreditácie kvality. Výrobca môže začať preskúmavacie konanie podľa článku 18.
   ODDIEL IV

      PRETRVÁVAJÚCE ZÁVÄZKY

   Článok 11
   Pretrvávajúce záväzky výrobcov, ktorým bola udelená akreditácia kvality, a ECB
   1.   Akreditovaný výrobca poskytuje ECB kópiu certifikátu o svojom systéme riadenia kvality pre príslušné výrobné miesto vždy, keď sa pôvodný certifikát uvedený v článku 3 ods. 2 písm. b) a článku 4 ods. 2 písm. a) obnovuje.
   2.   Akreditovaný výrobca informuje ECB písomne a bez zbytočného odkladu o akejkoľvek z týchto skutočností:

               a)

               o začatí akéhokoľvek likvidačného konania alebo konania o reorganizácii výrobcu alebo akéhokoľvek podobného konania;

               b)

               o vymenovaní likvidátora, správcu konkurznej podstaty, reštrukturalizačného správcu alebo podobného úradníka;

               c)

               o zámere zapojiť tretie osoby do činnosti súvisiacej s výrobou eurobankoviek, a to aj prostredníctvom subdodávok;

               d)

               o každej zmene uskutočnenej po udelení akreditácie kvality, ktorá má alebo môže mať vplyv na plnenie požiadaviek na akreditáciu kvality;

               e)

               o každej zmene kontroly výrobcu, ku ktorej dôjde na základe zmeny v jeho vlastníckej štruktúre alebo z iného dôvodu.

         3.   Akreditovaný výrobca zachováva dôvernosť požiadaviek kvality.
   4.   ECB informuje akreditovaných výrobcov o aktualizácii všetkých požiadaviek kvality.
   ODDIEL V

      NÁSLEDKY NEPLNENIA POŽIADAVIEK

   Článok 12
   Rozhodovanie
   1.   ECB pri vydávaní upozornení a prijímaní rozhodnutí uvedených v článkoch 14 až 17:

               a)

               posudzuje konkrétny prípad neplnenia požiadaviek, pričom berie do úvahy správu o (predbežnom) audite, a

               b)

               písomne informuje výrobcu o vydaní upozornenia alebo prijatí rozhodnutia do 30 pracovných dní ECB od doručenia pripomienok výrobcu k návrhu správy o (predbežnom) audite, pričom uvedie: i) konkrétny prípad neplnenia požiadaviek, ii) výrobné miesto a činnosť súvisiacu s výrobou eurobankoviek, ktorých sa upozornenie alebo rozhodnutie týka, iii) deň vydania upozornenia alebo deň, ktorým rozhodnutie nadobúda účinnosť, a iv) odôvodnenie upozornenia alebo rozhodnutia.

         2.   Všetky upozornenia alebo rozhodnutia, ktoré ECB prijíma podľa článkov 14 až 17, musia byť úmerné závažnosti konkrétneho prípadu neplnenia požiadaviek. ECB informuje národné centrálne banky a všetkých výrobcov o vydaní upozornenia alebo prijatí rozhodnutia, o jeho rozsahu a dobe platnosti. ECB taktiež uvedie, že národným centrálnym bankám sa oznámi akákoľvek zmena v postavení výrobcu, ktorý neplní požiadavky.
   Článok 13
   Prípady neplnenia požiadaviek
   1.   Tím pre (predbežný) audit kvality zaradí prípad, keď výrobca neplní požiadavky kvality, ostatné požiadavky na akreditáciu kvality alebo povinnosti stanovené v článku 11, do jednej z kategórií uvedených v odsekoch 2 až 5.
   2.   Prípad neplnenia požiadaviek, ktorý má podľa tímu pre (predbežný) audit kvality bezprostredný a vážny dosah na kvalitu výroby eurobankoviek alebo surovín na výrobu eurobankoviek zo strany výrobcu, sa považuje za závažné neplnenie požiadaviek a ECB prijme rozhodnutie podľa článku 16.
   3.   Prípad neplnenia požiadaviek, ktorý nemá podľa tímu pre (predbežný) audit kvality bezprostredný a vážny dosah na kvalitu výroby eurobankoviek ani surovín na výrobu eurobankoviek zo strany výrobcu, ale ktorý môže mať priamy nepriaznivý vplyv na kvalitu takejto výroby, sa považuje za štandardné neplnenie požiadaviek a ECB prijme rozhodnutie podľa článku 15.
   4.   Prípad neplnenia požiadaviek, ktorý nemá podľa tímu pre (predbežný) audit kvality priamy nepriaznivý vplyv na kvalitu výroby eurobankoviek ani surovín na výrobu eurobankoviek zo strany výrobcu, ale ktorý sa má do konania následného auditu kvality odstrániť, sa v správe o (predbežnom) audite uvedie ako upozornenie a ECB vydá písomné upozornenie podľa článku 14.
   5.   Prípad neplnenia požiadaviek, ktorý nepatrí do žiadnej z kategórií uvedených v odsekoch 2 až 4, sa v správe o (predbežnom) audite uvedie v poznámke, ale nevedie k prijatiu žiadneho opatrenia podľa článkov 14 až 17.
   Článok 14
   Písomné upozornenie
   1.   V prípade neplnenia požiadaviek uvedenom v článku 13 ods. 4 ECB vydá príslušnému výrobcovi písomné upozornenie, ktoré sa môže pripojiť k správe o (predbežnom) audite.
   2.   V písomnom upozornení sa stanovuje, že ak sa prípad neplnenia požiadaviek neodstráni do konania následného (predbežného) auditu, ECB prijme rozhodnutie podľa článku 15.
   Článok 15
   Nápravné opatrenia a pozastavenie akreditácie kvality, pokiaľ ide o nové objednávky
   Ak sa zistí prípad neplnenia požiadaviek uvedený v článku 13 ods. 3, ale výrobca predloží primeraný návrh na nápravu tohto neplnenia požiadaviek, ECB prijme rozhodnutie:

               a)

               ktorým po konzultácii s výrobcom stanoví lehotu, v ktorej má výrobca odstrániť neplnenie požiadaviek;

               b)

               v ktorom uvedie, že výrobca nesmie prijímať nové objednávky pre príslušnú činnosť súvisiacu s výrobou eurobankoviek, vrátane účasti v príslušných výberových konaniach, ak sa neplnenie požiadaviek neodstráni do uplynutia lehoty uvedenej v písmene a).

         Článok 16
   Pozastavenie výkonu činnosti súvisiacej s výrobou eurobankoviek
   1.   Ak sa zistí prípad neplnenia požiadaviek uvedený v článku 13 ods. 2, tím pre (predbežný) audit kvality môže ECB odporučiť, aby s okamžitým účinkom pozastavila výkon príslušnej činnosti súvisiacej s výrobou eurobankoviek, a to až do doby, kým sa neplnenie požiadaviek neodstráni. Výrobca poskytuje tímu pre (predbežný) audit kvality informácie o iných výrobcoch, ktorých by sa mohlo pozastavenie výkonu činnosti ako zákazníkov alebo dodávateľov dotknúť.
   2.   Čo najskôr po tom, ako dôjde k pozastaveniu výkonu činnosti podľa odseku 1, tím pre (predbežný) audit kvality v rámci následného auditu kvality posúdi, či sa neplnenie požiadaviek odstránilo. Ak tím pre (predbežný) audit kvality rozhodne, že neplnenie požiadaviek sa odstránilo, ECB zruší pozastavenie výkonu činnosti. Ak výrobca neplnenie požiadaviek neodstráni, ECB prijme rozhodnutie podľa článku 17.
   Článok 17
   Odňatie akreditácie kvality
   1.   ECB odníme výrobcovi akreditáciu kvality, ak nie je schopný odstrániť neplnenie požiadaviek v prípade uvedenom v článku 13 ods. 2.
   2.   Vo svojom rozhodnutí o odňatí akreditácie ECB stanoví dátum, od ktorého môže výrobca znovu požiadať o udelenie akreditácie kvality.
   Článok 18
   Preskúmavacie konanie
   1.   Ak ECB prijme niektoré z týchto rozhodnutí:

               a)

               ktorým zamieta žiadosť o začatie konania o udelenie úplnej alebo dočasnej akreditácie;

               b)

               ktorým odmieta udeliť úplnú alebo dočasnú akreditáciu kvality;

               c)

               podľa článkov 14 až 17,

         výrobca môže do 30 pracovných dní ECB od oznámenia takého rozhodnutia podať Rade guvernérov písomnú žiadosť o preskúmanie tohto rozhodnutia. Výrobca žiadosť odôvodní a uvedie všetky podporné informácie.
   2.   Rada guvernérov môže na výslovnú a odôvodnenú žiadosť výrobcu pozastaviť účinnosť rozhodnutia, ktoré sa má preskúmať.
   3.   Rada guvernérov preskúma rozhodnutie a písomne výrobcovi oznámi svoje rozhodnutie s odôvodnením do dvoch mesiacov od prijatia žiadosti.
   4.   Uplatňovaním odsekov 1 až 3 nie sú dotknuté práva podľa článkov 263 a 265 zmluvy.
   ODDIEL VI

      ZÁVEREČNÉ USTANOVENIA

   Článok 19
   Register akreditácií kvality vedený ECB
   1.   ECB vedie register akreditácií kvality, ktorý:

               a)

               obsahuje zoznam výrobcov, ktorým bola udelená úplná alebo dočasná akreditácia kvality, a zoznam príslušných výrobných miest;

               b)

               uvádza vo vzťahu ku každému výrobnému miestu činnosť súvisiacu s výrobou eurobankoviek, pre ktorú bola udelená akreditácia kvality;

               c)

               zaznamená uplynutie platnosti akreditácií kvality.

         2.   Ak ECB prijme rozhodnutie podľa článku 16, zaznamená dobu pozastavenia výkonu činnosti.
   3.   Ak ECB prijme rozhodnutie podľa článku 17, odstráni z registra názov výrobcu.
   4.   ECB sprístupní národným centrálnym bankám a akreditovaným výrobcom zoznam všetkých výrobcov evidovaných v registri a všetky aktualizácie tohto zoznamu.
   Článok 20
   Nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. mája 2011.

      Vo Frankfurte nad Mohanom 25. novembra 2010

            prezident ECB

         Jean-Claude TRICHET

      (1)  Ú. v. EÚ L 140, 30.5.2008, s. 26.


title: 2010/204/: Rozhodnutie Európskeho parlamentu a Rady z  25. marca 2010 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               8.4.2010

               SK

               Úradný vestník Európskej únie

               L 88/17

         ROZHODNUTIE EURÓPSKEHO PARLAMENTU A RADY
   z 25. marca 2010
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2010/204/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácií (EGF) bol zriadený s cieľom poskytovať dodatočnú podporu prepusteným pracovníkom, ktorí pociťujú dôsledky veľkých štrukturálnych zmien v usporiadaní svetového obchodu, a pomôcť im pri ich opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009, aby bola zahrnutá podpora pre pracovníkov prepustených v dôsledku globálnej hospodárskej a finančnej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (4)

               Litva podala 23. septembra 2009 žiadosť o mobilizáciu prostriedkov EGF v súvislosti s prepúšťaním v odvetví výroby odevov. Táto žiadosť spĺňa požiadavky na stanovenie finančných príspevkov tak, ako sa uvádza v článku 10 nariadenia (ES) č. 1927/2006, preto Komisia navrhuje uvoľniť prostriedky vo výške 523 481 EUR.

               (5)

               EGF by sa mal preto mobilizovať s cieľom poskytnúť finančný príspevok v súvislosti so žiadosťou Litvy,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2010 sa mobilizuje Európsky fond na prispôsobenie sa globalizácii (EGF) s cieľom poskytnúť sumu 523 481 EUR vo forme viazaných a výdavkových rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Bruseli 25. marca 2010

            Za Európsky parlament

            predseda

         J. BUZEK

            Za Radu

            predseda

         D. LÓPEZ GARRIDO

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: 2009/386/ES: Rozhodnutie Komisie z  15. mája 2009 o vymenovaní troch členov poradnej skupiny pre posudzovanie noriem vytvorenej rozhodnutím Komisie 2006/505/ES o zriadení poradnej skupiny pre posudzovanie noriem na účely poskytovania poradenstva Komisii týkajúceho sa objektívnosti a neutrality stanovísk Európskej poradnej skupiny pre finančné výkazníctvo (EFRAG)

text:
               16.5.2009

               SK

               Úradný vestník Európskej únie

               L 122/45

      ROZHODNUTIE KOMISIE

   z 15. mája 2009
   o vymenovaní troch členov poradnej skupiny pre posudzovanie noriem vytvorenej rozhodnutím Komisie 2006/505/ES o zriadení poradnej skupiny pre posudzovanie noriem na účely poskytovania poradenstva Komisii týkajúceho sa objektívnosti a neutrality stanovísk Európskej poradnej skupiny pre finančné výkazníctvo (EFRAG)
   (2009/386/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Komisie 2006/505/ES zo 14. júla 2006 o zriadení poradnej skupiny pre posudzovanie noriem na účely poskytovania poradenstva Komisii týkajúceho sa objektívnosti a neutrality stanovísk Európskej poradnej skupiny pre finančné výkazníctvo (EFRAG) (1), a najmä na jeho článok 3,
   keďže:

               (1)

               Podľa článku 3 rozhodnutia 2006/505/ES Komisia vymenúva maximálne sedem členov poradnej skupiny pre posudzovanie noriem spomedzi nezávislých expertov, ktorých skúsenosti a odborná spôsobilosť v oblasti účtovníctva, najmä v oblasti finančného výkazníctva, sú na úrovni Spoločenstva všeobecne uznávané,

               (2)

               Rozhodnutím 2007/73/ES (2) Komisia 8. februára 2007 vymenovala na trojročné obnoviteľné funkčné obdobie sedem členov poradnej skupiny pre posudzovanie noriem. S cieľom umožniť riadnu rotáciu členstva skupiny môže skupina rozhodnúť o čiastočnom skupinovom nahradení členov po 2 až 3 osobách. Skupina sa rozhodla nahradiť 3 členov v roku 2009.

         ROZHODLA TAKTO:
   Článok 1
   Komisia týmto vymenúva troch členov poradnej skupiny pre posudzovanie noriem, ktorých mená sú uvedené v prílohe.
   Článok 2
   Rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 15. mája 2009

            Za Komisiu

         Charlie McCREEVY

            člen Komisie

      (1)  Ú. v. EÚ L 199, 21.7.2006, s. 33.

      (2)  Ú. v. EÚ L 32, 6.2.2007, s. 181.

      PRÍLOHA

         ZOZNAM ČLENOV

                  Rien VAN HOEPEN

                  Bernard RAFFOURNIER

                  Mari PAANANEN


title: Rozhodnutie Komisie (EÚ) 2015/2418 z 18. decembra 2015, ktorým sa mení rozhodnutie 1999/352/ES, ESUO, Euratom, ktorým sa zriaďuje Európsky úrad pre boj proti podvodom (OLAF)

text:
               19.12.2015

               SK

               Úradný vestník Európskej únie

               L 333/148

         ROZHODNUTIE KOMISIE (EÚ) 2015/2418
   z 18. decembra 2015,
   ktorým sa mení rozhodnutie 1999/352/ES, ESUO, Euratom, ktorým sa zriaďuje Európsky úrad pre boj proti podvodom (OLAF)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 249,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho články 65 a 197,
   keďže:

               (1)

               Podľa článku 65 nariadenia (EÚ, Euratom) č. 966/2012 je Komisia zodpovedná za určenie zamestnancov, na ktorých deleguje svoje povinnosti, rozsahu delegovaných právomocí a obmedzení týkajúcich sa delegovania povoľujúcimi úradníkmi. Komisia by pritom mala riadne zvážiť svoju celkovú politickú zodpovednosť za hospodárenie s rozpočtom Únie.

               (2)

               V súlade s článkom 15 ods. 8 nariadenia Európskeho parlamentu a Rady (EÚ, Euratom) č. 883/2013 (2) by sekretariát dozorného výboru mal naďalej zaisťovať OLAF v úzkej spolupráci s dozorným výborom a generálny riaditeľ úradu OLAF by naďalej mal byť povoľujúcim úradníkom vymenovaným delegovaním pre všetky s nimi súvisiace rozpočtové prostriedky. Generálny riaditeľ úradu OLAF je oprávnený subdelegovať tieto právomoci na zamestnancov podliehajúcich Služobnému poriadku úradníkov Európskej únie alebo Podmienkam zamestnávania ostatných zamestnancov Únie.

               (3)

               Vzhľadom na potrebu zabezpečiť účinný systém vnútornej kontroly v súlade s článkom 32 nariadenia (EÚ, Euratom) č. 966/2012 a s cieľom vyhnúť sa prípadnému zasahovaniu Európskeho úradu pre boj proti podvodom do povinností členov dozorného výboru by sa mal vymedziť vhodný rámec pre plnenie rozpočtových prostriedkov týkajúcich sa členov dozorného výboru. Najmä delegovanie právomocí povoľujúceho úradníka týkajúce sa členov by malo byť organizované takým spôsobom, aby sa predišlo prípadnému zasahovaniu.

               (4)

               Toto rozhodnutie by sa malo začať uplatňovať 1. januára 2016 spolu s novou prílohou I k vnútorným pravidlám. Preto by malo nadobudnúť účinnosť čo najskôr.

               (5)

               Rozhodnutie Komisie 1999/352/ES, ESUO, Euratom (3) by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 6 rozhodnutia 1999/352/ES, ESUO, Euratom sa odsek 3 nahrádza takto:

      „3.   S výnimkou plnenia rozpočtových prostriedkov, ktoré sa týkajú členov dozorného výboru, generálny riaditeľ je povoľujúcim úradníkom vymenovaným delegovaním v prípade plnenia rozpočtových prostriedkov zahrnutých do prílohy týkajúcej sa úradu v oddiele všeobecného rozpočtu Európskej únie týkajúcom sa Komisie a rozpočtových prostriedkov zahrnutých v rozpočtových položkách určených na boj proti podvodom, na ktoré má poverenie na základe vnútorných pravidiel pre plnenie všeobecného rozpočtu. V súlade s uvedenými vnútornými pravidlami je oprávnený subdelegovať svoje právomoci na zamestnancov podliehajúcich Služobnému poriadku úradníkov Európskej únie alebo Podmienkam zamestnávania ostatných zamestnancov Únie.“

   Článok 2
   Toto rozhodnutie nadobúda účinnosť prvým dňom po jeho uverejnení v Úradnom vestníku Európskej únie.
   Uplatňuje sa od 1. januára 2016.

      V Bruseli 18. decembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 298, 26.10.2012, s. 1.

      (2)  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).

      (3)  Rozhodnutie Komisie 1999/352/ES, ESUO, Euratom z 28. apríla 1999, ktorým sa zriaďuje Európsky úrad pre boj proti podvodom (OLAF) (Ú. v. ES L 136, 31.5.1999, s. 20).


title: Rozhodnutie Rady z 26. februára 1996 o uzatvorení Dohody o vedecko-technickej spolupráci medzi Európskym spoločenstvom a Kanadou

text:
Dôležité právne oznámenie

|

31996D0219

Úradný vestník L 074 , 22/03/1996 S. 0025 - 0025

		Rozhodnutie Radyz 26. februára 1996o uzatvorení Dohody o vedecko-technickej spoluprácimedzi Európskym spoločenstvom a Kanadou(96/219/ES)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva najmä na jej článok 130m spolu s prvou vetou článku 228 ods. 2 a prvým pododsekom článku 228 ods. 3,so zreteľom na návrh Komisie [1],so zreteľom na stanovisko Európskeho parlamentu [2],keďže Európske spoločenstvo a Kanada uskutočňujú špecifické výskumné programy v oblastiach spoločného záujmu;keďže na základe minulých skúseností vyplývajúcich z Rámcovej dohody o obchodnej a hospodárskej spolupráci medzi Európskymi spoločenstvami a Kanadou [3] obe zmluvné strany vyjadrili želanie vytvoriť oficiálnejší rámec na riadenie spolupráce v oblasti vedy a techniky;keďže svojím rozhodnutím z 19. apríla 1993 Rada poverila Komisiu, aby prerokovala Dohodu o vedecko-technickej spolupráci medzi Európskym spoločenstvom a Kanadou;keďže svojím rozhodnutím z 15. júna 1995 Rada poverila Komisiu, aby podpísala dohodu v mene Európskeho spoločenstva;keďže dohoda bola podpísaná 17. júna 1995;keďže Dohoda o vedecko-technickej spolupráci medzi Európskym spoločenstvom a Kanadou by sa mala schváliť,PRIJALA TOTO ROZHODNUTIE:Článok 1Dohoda o vedecko-technickej spolupráci medzi Európskym spoločenstvom a Kanadou sa týmto schvaľuje.Znenie dohody je pripojený k tomuto rozhodnutiu.Článok 2Predseda Rady vydá v mene spoločenstva oznámenie podľa článku 12 dohody.V Bruseli 26. februára 1996Za RaduPredsedaS. Agnelli[1] Ú. v. ES C 317, 28.11.1995, s. 7.[2] Ú. v. ES C 17, 22.1.1996.[3] Ú. v. ES L 260, 24.8.1976, s. 2.--------------------------------------------------


Dôležité právne oznámenie

|

52007BP0120(01)

1. Rozhodnutie Európskeho parlamentu z 24. apríla 2007 o absolutóriu za plnenie rozpočtu Európskej agentúry pre lieky za rozpočtový rok 2005 (C6-0394/2006 - 2006/2161(DEC))

Úradný vestník 074 E , 20/03/2008 S. 0227 - 0227

		1.Rozhodnutie Európskeho parlamentu z 24. apríla 2007 o absolutóriu za plnenie rozpočtu Európskej agentúry pre lieky za rozpočtový rok 2005 (C6-0394/2006 — 2006/2161(DEC))Európsky parlament,- so zreteľom na konečnú účtovnú závierku Európskej agentúry pre lieky za rozpočtový rok 2005 [1],- so zreteľom na správu Dvora audítorov o overení ročnej účtovnej závierky Európskej agentúry pre lieky za rozpočtový rok 2005 spolu s odpoveďami agentúry [2],- so zreteľom na odporúčanie Rady z 27. februára 2007 (5711/2007 — C6-0080/2007),- so zreteľom na Zmluvu o ES a najmä na jej článok 276,- so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [3], a najmä na jeho článok 185,- so zreteľom na nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky [4] a najmä so zreteľom na jeho článok 68,- so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 [5] a najmä na jeho článok 94,- so zreteľom na článok 71 a prílohu V rokovacieho poriadku,- so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0099/2007),1. udeľuje výkonnému riaditeľovi Európskej agentúry pre lieky absolutórium za plnenie rozpočtu agentúry za rozpočtový rok 2005;2. uvádza svoje poznámky v priloženom uznesení;3. poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre lieky, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).[1] Ú. v. EÚ C 266, 31.10.2006, s. 4.[2] Ú. v. EÚ C 312, 19.12.2006, s. 12.[3] Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).[4] Ú. v. EÚ L 136, 30.4.2004, s. 1. Nariadenie zmenené a doplnené nariadením (ES) č. 1901/2006 (Ú. v. EÚ L 378, 27.12.2006, s. 1).[5] Ú. v. ES L 357, 31.12.2002, s. 72.--------------------------------------------------


title: Rozhodnutie Rady (EÚ) 2015/2071 z 10. novembra 2015, ktorým sa členské štáty splnomocňujú ratifikovať v záujme Európskej únie Protokol z roku 2014 k Dohovoru Medzinárodnej organizácie práce z roku 1930 o nútenej alebo povinnej práci, pokiaľ ide o články 1 až 4 protokolu vzťahujúce sa na záležitosti týkajúce sa justičnej spolupráce v trestných veciach

text:
               18.11.2015

               SK

               Úradný vestník Európskej únie

               L 301/47

         ROZHODNUTIE RADY (EÚ) 2015/2071
   z 10. novembra 2015,
   ktorým sa členské štáty splnomocňujú ratifikovať v záujme Európskej únie Protokol z roku 2014 k Dohovoru Medzinárodnej organizácie práce z roku 1930 o nútenej alebo povinnej práci, pokiaľ ide o články 1 až 4 protokolu vzťahujúce sa na záležitosti týkajúce sa justičnej spolupráce v trestných veciach
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 82 ods. 2 v spojení s článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Únia podporuje ratifikáciu medzinárodných dohovorov týkajúcich sa práce, ktoré Medzinárodná organizácia práce (MOP) označila za aktuálne, aby tým prispela k úsiliu Únie o podporu ľudských práv a dôstojnej práce pre všetkých a o odstraňovanie obchodovania s ľuďmi v Únii aj mimo nej. Ochrana základných zásad a práv pri práci je kľúčovým aspektom tejto podpory.

               (2)

               Dohovor Medzinárodnej organizácie práce o nútenej alebo povinnej práci z roku 1930, ktorý dopĺňa protokol z roku 2014, je základný dohovor MOP a má vplyv na pravidlá, ktoré odkazujú na základné pracovné normy.

               (3)

               Pokiaľ ide o skutočnosť, že Protokol z roku 2014 k Dohovoru Medzinárodnej organizácie práce o nútenej alebo povinnej práci z roku 1930 (ďalej len „protokol“) sa vzťahuje na ochranu obetí trestných činov, ktorú upravuje článok 82 ods. 2 Zmluvy o fungovaní Európskej únie (ZFEÚ), Únia už prijala spoločné pravidlá, ktoré vo veľkej miere pokrývajú túto oblasť, a to konkrétne smernicu Európskeho parlamentu a Rady 2011/36/EÚ (1) a smernicu Európskeho parlamentu a Rady 2012/29/EÚ (2). Protokol môže mať vplyv na tieto spoločné pravidlá.

               (4)

               Článok 19 ods. 4 Ústavy MOP týkajúci sa prijímania a ratifikácie dohovorov sa podobne uplatňuje aj na protokoly, ktoré sú záväznými medzinárodnými dohodami, ktoré podliehajú ratifikácii a súvisia s dohovormi.

               (5)

               Únia nemôže protokol ratifikovať, pretože jeho zmluvnými stranami môžu byť len štáty.

               (6)

               Členské štáty by preto mali byť splnomocnené ratifikovať protokol, konajúc spoločne v záujme Únie, pokiaľ ide o tie časti, ktoré patria do rozsahu právomoci Únie v súlade s článkom 82 ods. 2 ZFEÚ.

               (7)

               Články 1 až 4 protokolu obsahujú povinnosti týkajúce sa právnych predpisov Únie v súvislosti s ochranou obetí trestných činov. Tieto ustanovenia preto patria do rozsahu pôsobnosti hlavy V tretej časti ZFEÚ, najmä jej článku 82 ods. 2.

               (8)

               Jediným právnym základom, na ktorom by sa malo toto rozhodnutie zakladať, je článok 82 ods. 2 ZFEÚ. Protokol, najmä článok 4 protokolu, odkazuje tiež na postavenie obetí nútenej alebo povinnej práce z hľadiska pobytu v rozsahu, ktorý je potrebný na to, aby tieto obete mali prístup k primeraným a účinným opravným prostriedkom. Tento cieľ, ktorý súvisí s článkom 79 ZFEÚ je však čisto vedľajší, zatiaľ čo ciele, ktoré súvisia s článkom 82 ods. 2 ZFEÚ, možno označiť ako prevažujúci cieľ a zložku.

               (9)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a ZFEÚ, Dánsko týmto rozhodnutím nie je viazané ani nepodlieha jeho uplatňovaniu.

               (10)

               Spojené kráľovstvo a Írsko sú viazané smernicou 2011/36/EÚ a smernicou 2012/29/EÚ a zúčastňujú sa preto na prijatí tohto rozhodnutia.

               (11)

               Členské štáty by mali byť splnomocnené ratifikovať protokol, pokiaľ ide o justičnú spoluprácu v trestných veciach, ako sa uvádza v jeho článkoch 1 až 4. Časti protokolu patriace do právomoci prenesenej na Úniu, ktoré sa netýkajú justičnej spolupráce v trestných veciach, budú predmetom rozhodnutia prijatého súbežne s týmto rozhodnutím,

         PRIJALA TOTO ROZHODNUTIE:
   Článok 1
   Členské štáty sa týmto splnomocňujú ratifikovať Protokol z roku 2014 k Dohovoru Medzinárodnej organizácie práce z roku 1930 o nútenej alebo povinnej práci, pokiaľ ide o časti uvedené v článkoch 1 až 4 protokolu a patriace do rozsahu právomoci, ktorá bola na Európsku úniu prenesená podľa článku 82 ods. 2 ZFEÚ.
   Článok 2
   Členské štáty by mali podniknúť potrebné kroky, aby svoje ratifikačné listiny k protokolu čo najskôr uložili u generálneho riaditeľa Medzinárodnej organizácie práce, a to najlepšie do 31. decembra 2016.
   Článok 3
   Toto rozhodnutie je určené členským štátom.

      V Bruseli 10. novembra 2015

            Za Radu

            predseda

         P. GRAMEGNA

      (1)  Smernica Európskeho parlamentu a Rady 2011/36/EÚ z 5. apríla 2011 o prevencii obchodovania s ľuďmi a boji proti nemu a o ochrane obetí obchodovania, ktorou sa nahrádza rámcové rozhodnutie Rady 2002/629/SVV (Ú. v. EÚ L 101, 15.4.2011, s. 1).

      (2)  Smernica Európskeho parlamentu a Rady 2012/29/EÚ z 25. októbra 2012, ktorou sa stanovujú minimálne normy v oblasti práv, podpory a ochrany obetí trestných činov a ktorou sa nahrádza rámcové rozhodnutie Rady 2001/220/SVV (Ú. v. EÚ L 315, 14.11.2012, s. 57).